kardosdrur/scandi-wiki huggingface dataset:
Claus Holm

Claus Holm (født 28. december 1976) er en dansk forfatter, som har udgivet bøger på både dansk og engelsk. Hans debut på engelsk var med novellesamlingen Dreams and Awakenings fra 2014. På dansk debuterede han i 2015 med science fiction-romanen Uplink. Han havde dog allerede i 2014 været en del af antologien De sidste kærester på månen fra Science Fiction Cirklen.

Selvom han er dansker, skriver han sine bøger på engelsk. Han har i interviews udtalt, at det virker mere naturligt for ham at skrive på engelsk, da sproget "flyder" bedre. Sine hovedpersoner beskriver han ofte som "almindelige mennesker i ualmindelige omstændigheder". Han har skabt den fiktive tv-serie Tempus Investigations, der beskrives som "en tv-serie i papirform."

Bibliografi 
Hvis ikke andet er angivet, er bogen udgivet af Amazon.com.

 Dreams and Awakenings (2014)
 Between Above and Below (2015)
 Introduction to Isolation (2015)
 Uplink (Forlaget EgoLibris, 2015)
 Tempus Investigations – Season One (2016)
 De der vogter (oversættelse af Between Above and Below – EgoLibris, 2017)

 Tempus Investigations - Season Two (2017)
 The Tucson Time Traveler (2017)
 Tempus Investigations- Season Three (2020)
 Månen over Østerbro (BoD, 2020)
 Lover's Moon (oversættelse af Månen over Østerbro - BoD, 2020)

Noter

Eksterne henvisninger 
 Forfatterens hjemmeside

Science fiction-forfattere fra Danmark
Engelsksprogede forfattere fra Danmark
A Very Harold & Kumar 3D Christmas

A Very Harold & Kumar 3D Christmas er en komedie julefilm fra 2011 instrueret af Todd Strauss-Schulson, skrevet af Jon Hurwitz og Hayden Schlossberg med John Cho, Kal Penn og Neil Patrick Harris i hovedrollerne.

Eksterne henvisninger 
 

Amerikanske film fra 2011
Komediefilm fra USA
Arnfinn Strand

Arnfinn Parelius Strand (født 12. februar 1948) er en norsk keramiker, bosat i Risør. Han har baggrund fra Oslo tegneskole og var hospitant i et år ved Statens håndværks- og kunstindustriskole i Oslo (SHKS). Strand har undervist ved Kunsthøjskolen og deltaget ved en række kollektiv – og landsdel udstillinger, blandt andet Norsk kunsthåndværk 1984, Galleri F 15 Moss og Galleri Villvin 1989. Han har haft separatudstillinger blandt andet i Nord-Norge 1983, Galleri F 15 Moss i 1985 og Nordenfjeldske Kunstindustrimuseum i 1990. Han er indkøbt af Norsk kulturråd, Nordland amtskommune, Nordnorsk Kunstmuseum og Nordenfjeldske kunstindustrimuseum.

I 1991 var Strand med på at etablere keramikværkstedet Acanthus sammen med kunstkollegaer Nina Gresvig og Bibiche Mourier. Han er gift med Bibiche Mourier, som også er keramiker. Arnfinn Strand har været optaget af kunsthåndværkernes rolle i samfundet og i undervisning, og vigtigheden af samarbejde mellem kunsthåndværkere og næringsliv.

Referencer

Litteratur 
 : Norske kunsthåndverkere Agder, 1996, s. 31, 56 og 57. 

Keramikere
Kunstnere fra Norge
Kerim Memija

Kerim Memija (født den 6. januar 1996) er en bosnisk fodboldspiller, der spiller for Zrinjski Mostar.

Karriere

FK Željezničar
Kerim Memija har spillet hele karrieren i hovedstadsklubben FK Željezničar, hvor han trods den unge alder allerede har spillet 75 kampe og scoret fire mål. Seks af disse kampe var i Europa League-kvalifikationen. 

Han blev rykket op på førsteholdet som 17-årig i en af de meste succesrige fodboldklubber i Bosnien. FK Željezničar har vundet seks mesterskaber i de sidste 20 år og er i særlig grad kendt for deres talentarbejde.

Vejle Boldklub
Memija kom til Vejle Boldklub i på transfervinduets sidste dag i januar 2017 fra FK Željezničar. 

Han spillede de første minutter for Vejle Boldklub i reserveholdskampen mod Randers FC under træningslejren i Tyrkiet i februar 2017. Her blev han indskiftet for Yue Xin i det 58. minut. Opgøret endte 2-2.

Kerim Memija fik officiel debut for klubben den 5. marts 2017. I forårspremieren i NordicBet LIGA tabte Vejle Boldklub 0-2 på Vejle Stadion til Skive IK. Kerim spillede alle 90 minutter i midterforsvaret, på trods af, at han i sin tidligere klub altid har spillet back. VB-træner Andreas Alm brugte primært Memija i det centrale forsvar i bosnierens første halvsæson i Danmark, men siden Adolfo Sormani overtog trænersædet i Vejle Boldklub, spillede Memija højre back igen.

International karriere 
Memija har repræsenteret det bosniske U-landshold på flere niveauer (U17-U21). Han bærer pt. anførerbindet på U21-landsholdet.

Referencer

Eksterne henvisninger 
 Kerim Memija på transfermarkt.com

Fodboldspillere fra Vejle Boldklub
Fodboldspillere fra Bosnien-Hercegovina
Goa (flertydig)

Goa har flere betydninger:
 Goa - er en delstat i det vestlige Indien
 Goa trance - en musikgenre
 Goa (film fra 2010) - en film instrueret af Venkat Prabhu
 Goa (film fra 2015) - en film instrueret af Surya
 Goa (spil) - brætspil skabt af Rüdiger Dorn
Minimal techno

Minimal techno er en minimalistisk undergenre af technomusik. Minimal techno menes oprindeligt at være udviklet i begyndelsen af 1990'erne af Robert Hood og Daniel Bell i Detroit. Andre velkendte musikere i genren inkluderer Plastikman og GAS, hvor den sidstnævnte inkorporerer ambientelementer i sin musik.

Noter 

Musikgenrer
Techno
Dulfi Al-Jabouri

Dulfi Al-Jabouri (31. december 1990) er en dansk skuespiller, kendt for forskellige film som R (2010), Nordvest (2013), Krigen (2015) og Underverden fra 2017. Han medvirkede også i tv-serien Broen og tredje sæson af Bedrag.

I 2023 deltager Al-Jabouri i sæson 20 af Vild med dans.
Han skal danse med den professionelle danser Malene Østergaard.

Filmografi 
 Alting bliver godt igen (2010)
 R (2010)
 Nordvest (2013)
 Krigen (2015)
 Underverden (2017)
 Valhalla (2019)

Referencer

Eksterne henvisninger 
 

Tjek fødselsår
Skuespillere fra Danmark
Staten Island Greenbelt

Staten Island Greenbelt er et park- og naturområde på Staten Island i New York City. Det er den næststørste enhed af de parker, der drives af New Yorks bystyre og det vedligeholdes af New York City Department of Parks and Recreation sammen med Greenbelt Conservancy, en nonprofitorganisation, der arbejder for at finansiere driften af det grønne område.

Området er på omkring 1.100 hektar og består af øens centrale højdedrag samt lavland med vådområder i umiddelbar forbindelse hermed. Området huser en lang række plante- og dyrearter, heriblandt snapskildpadde, canadisk jordegern, østlig bomuldshalekanin og virginiahjort.

Eksterne henvisninger 
 Officiel hjemmeside

Greenbelt
Siófok KC

Siófok KC (SKC) er en ungarsk kvindehåndboldklub fra Siófok, der i øjeblikket spiller i Nemzeti Bajnokság I (Ungarns bedste række). Holdet har spillet i lavere divisioner indtil 2006, hvor det vandt den tredjebedste række og rykkede op i Nemzeti Bajnokság I / B (næstbedste række). På det tidspunkt overtog forretningsmanden János Fodor klubben, og med støtte fra det lokale styre garanterede han det finansielle grundlag for klubbens langsigtede planer.

I maj 2009 fik SKC af det ungarske håndboldforbund et overraskende tilbud om at erstatte den økonomisk trængte klub Tajtavill-Nyíradony og rykke op i den øverste række. Siófok opfyldte alle krav og begyndte derfor 2009-10-sæsonen i NB I. På trods af at være nye i rækken klarede holdet sig godt og sluttede sæsonen på en respektabel syvendeplads.

Klubben har indgået en sponsoraftale med Galerius Wellness og Spa Center den 5. maj 2011 og i den forbindelse ændret navn til Siófok KC-Galerius Fürdő.

Resultater 
Nemzeti Bajnokság I
 Tredjeplads (1): 2011–12, 2018-19

Magyar Kupa
 Bronzemedalje (1): 2013–14

Spilertruppen 2022-23

Kilder

Eksterne henvisninger 
  (Ungarsk)

Håndboldklubber fra Ungarn
Thierry Vincent

Thierry Vincent er en fransk håndboldtræner, Han er træner for Elfenbenskystens kvindehåndboldlandshold og Toulon Saint-Cyr Var Handball i Frankrig. Han deltog under VM i håndbold 2011 i Brasilien.

Referencer 

Håndboldtrænere fra Frankrig
Du Kan Gøre Hvad Du Vil

Du Kan Gøre Hvad Du Vil er debutalbummet fra den dansk popsanger Christian Brøns, der udkom i 2001. Albummet indeholder nummeret "Du Kan Gøre Hvad Du Vil", som blev Brøns' gennembrudshit. Albummet toppede hitlisterne og modtog to priser priser ved Danish Music Awards.

Nummeret "Du Kan Gøre Hvad Du Vil" er en coverversion af Patrik Isakssons sang "Du får göra som du vill". Den blev samplet på nummeret "Hey Jimmy" der blev udgivet på den danske rapper Ankerstjernes andet album, For os, i 2015. Albummets anden single, "Tilbage Hvor Vi Var", var en duet med netop Isaksson.

Modtagelse 
Du kan gøre hvad du vil debuterede som nummer 1 på Album Top-40, og det nåede sammenlagt 23 uger på listen. Det solgte over 80.000 eksemplarer, hvilket gjorde at albummet modtog en platinplade.

"Du Kan Gøre Hvad Du Vil" lå sammenlagt 15 uger som nummer 1 på Hitlistens Track Top-40, ud af de i alt 23 uger den lå på listen. Ved prisuddelingen P3 Guld modtog sangen "Årets lytterhit" der var stemte af radiostationens lyttere frem for den jury, som uddeler de øvrige priser. Ved GAFFA-prisen dette år fik nummeret prisen for "Årets Danske Single".

Albummets anden single, "Tilbage Hvor Vi Var" debuterede også som nummer 1 på hitlisten.

Ved Danish Music Awards i 2002 modtog Brøns tre nomineringer: "Årets danske hit" for sangen "Du Kan Gøre Hvad Du Vil", "Årets Nye Danske Navn" og "Årets danske pop udgivelse" for selve albummet. Han vandt de to sidste.

Spor 
Alle sange er produceret af Chief 1; undtagen "Jeg Er Her Stadig" og "Vil Jeg Fortryde" produceret af Whizkid Productions.

Referencer

Eksterne henvisninger 

Du Kan Gøre Hvad Du Vil på AllMusic

Debutalbum fra 2001
Christian Brøns-album
Barclaycard Arena (Hamborg)

Barclaycard Arena (oprindeligt Color Line Arena og tidligere kendt som O2 World Hamburg) er en multiarena i Hamborg, Tyskland. Det åbnede i 2002 og kan rumme op til 16.000 personer (13.800 eller 12,947 til sportsbegivenheder). Det er placeret på Altona Volkspark, der støder op til fodboldstadion Volksparkstadion og den nye Volksbank Arena i Hamborgs vestlige Bahrenfeld distrikt.

Arenaen bruges primært til pop/rock-koncerter og var hjemsted for håndbold klubben HSV Hamburg og ishockey side Hamburg Freezers indtil begge hold gik konkurs i 2016. Barclaycard Arena er blandt de mest moderne steder i Europa.

Kilder

Eksterne henvisninger 

Official Websted
Billeder fra O2 World Hamborg 

Idrætsanlæg i Tyskland
Etableret i 2002
Bygninger, konstruktioner og anlæg i Hamborg
Håndboldarenaer i Tyskland
Multiarenaer i Tyskland
Döse

Döse (plattysk Döös) er en bydel i den tyske by Cuxhaven i Niedersachsen. Kurstedet (Kurort) ligger ved nordspidsen af den nedersaksiske nordkyst.

Döse befinder sig vest for Cuxhaven og er et vigtig turistcentrum. Sydvestlig grænser Döse til Duhnen, sydligste naboby er Stickenbüttel. Øst for Döse befinder bugten Grimmershörnbucht sig med en græsstrand ved floden Elben. I Döse ligger Niedersachsens nordligste punkt. Her munder Elben ud i Nordsøen, som er markeret af sømærket Kugelbake.

Historie 
Döse blev første gang skriftligt nævnt i 1394 som Wester- og Osterdose, som en landsby blev solgt til byen Hamborg. Navnet er afledning af ordet Dose, et sumpet område med mosejord.

Landsbyen udviklede sig ud fra bosættelsen i begyndelsen af det 16. århundrede. I året 1528 blev der bygget et fælles kapel. Siden dette tidsrum satte betegnelsen Döse sig fast. I midten af det 16. århundrede adskilte Döse sig fra der moderkirken i Altenwalde. 1584 blev der tilbygget et kor til kirken, og var en kirke med præst. I året 1816 boede der i Döse 579 indbyggere.

Mellem 1869 og 1879 opstod i nærheden sømærket Kugelbake med den stratetiske gunstige position ved Elbens munding i Nordsøen fæstningen Fort Kugelbake.

1905 blev Döse med nu 2230 indbyggere en del af Cuxhaven, indtil 1937 tilhørte begge Hamborg.

Kultur og seværdigheder 
 Kugelbake i bydelen Döse er et ca 30 meter højt tidligere sømærke.
 I nærheden af Kugelbake befinder Fort Kugelbake sig, som i nutiden er den tyske Nordsøen|Nordsøkyst sidste artillerifæstning.
 Den nygotiske murstenskirke St. Gertrud-Kirche fra 1886 fik sit navn efter Gertrud von Nivelles.

Eksterne henvisninger 

 Bydelene på Cuxhavens hjemmeside 
 Stadtwiki Cuxhaven – Döse 

Byer i Niedersachsen
Byer langs Elben
Velkommen til Begyndelsen

Velkommen til Begyndelsen er det andet studiealbum fra den dansk popsanger Christian Brøns, der udkom i 2002. Albummet nåede ikke forgængerens popularitet, men modtog gode anmeldelser og solgte guld.

Modtagelse 
Albummet nåede ikke forgængerens succes, selvom det nåede at sælge guld, og nåede kun to uger på Album Top-40 med nummer 13 som højeste placering. Ingen af albummets singler nåede ind på den officielle hitliste i Danmark. Flere sange kom dog ind på Tjeklisten, hvor "Min Fremtid" nåede nummer 3 som den højeste placering. Musikmagasinet GAFFAs anmelder skrev, at Velkommen til Begyndelsen var "mere personligt og gennemarbejdet resultat end det første udspil" og gav albummet fire ud af seks stjerner.

Spor 
 "Den 7'Ende Sang" - 1:26
 "Mind Mig Om" - 5:18
 "Min Fremtid" - 4:01
 "Sagnet Om Myren" - 3:29
 "Skriften På Væggen" - 4:18
 "Engel" - 4:38
 "Larmende Stilhed" - 4:38
 "Bli' Lykkelig" - 3:59
 "Ta' Mig Med" - 3:44
 "Mærker Efter" - 4:09
 "Velkommen Til Begyndelsen" - 3:17
 "All My Love" - 4:35

Referencer

Eksterne henvisninger 

Album fra 2002
Christian Brøns-album
Ms. Marvel (Kamala Khan)

Ms. Marvel (Kamala Khan) er en pakistansk-amerikansk tegneseriefigur fra Marvel Comics. Khan er den første af Marvels muslimske superhelte, som har fået sin egen tegneserie. Hun optrådte første gang i Captain Marvel i 2013. Hendes idol er Carol Danvers. Hun er den fjerde Marvel.

Andre optrædener 
 I Marvel's Avengers Assemble blev hun stemmelagt af Kathreen Khavari. 
 I 2021 blev hun spillet af Iman Vellani.

Evner 
Kamala havde ikke den samme kræfter som Carol har. Hun er ealstisk som Mr Fantastic. Hun kan blive lille, stor og gigantisk ligesom Antman.

Eksterne henvisninger 

Figurer fra Marvel Comics
Superhelte
Jacob Roggeveen

Jacob Roggeveen (født januar 1659 i Middelburg, død 31. januar 1729 samme sted) var en nederlandsk opdagelsesrejsende, som blev sendt ud med den opgave at finde Terra Australis, men i stedet opdagede Påskeøen ved en tilfældighed den 5. april 1722. Han var også omkring Selskabsøerne og udforskede Samoaøerne.

Ekspedition til Stillehavet 

Roggeveen var aktiv i Ostindien, men vendte tilbage til Nederlandene. Der udarbejdede han en plan for en handels- og udforskningsekspedition til Stillehavet. Ekspeditionen skulle søge efter Davis land, det ukendte Terra Australis, og søge efter en vestlig søvej til krydderøerne. Han fik støtte for planen fra Det Nederlandske Vestindiske Kompagni og lagde i 1721 ud fra øen Texel med de tre skibe "Africaansche Galei", "Arend" og "Theinhoven".

Ekspeditionen var omkring Juan Fernández-øerne og kom 5. april 1722 til Rapa Nui, som blev kaldt Påskeøen, fordi opdagelsen blev gjort påskedag. Roggeveen opgives oftest at være den, som først fik øje på Påskeøen, men det var antagelig snarere kaptajn Roelof Rosendaal på "Afrikaansche Galei".

Ekspeditionen udforskede derefter Tuamotu-øerne, hvor Apataki, Arutua, Tikei og Makatea blev besøgt.. "Afrikaansche Galei" forliste ved Takapoto i Tuamotuøerne, hvor fem af mandskabet blev reddede. Vraget blev en kilde til metal for polyneserne. På Makatea åbnede ekspeditionen ild mod folk på stranden, og ti af mandskabet blev derefter dræbt af indbyggerne på land. Rejsen gik videre til Selskabsøerne. Derefter blev Samoaøerne udforskede. Der blev ekspeditionens deltagere de første europæere, som fandt Ta'u, Olosega, Ofu, Tutuila, Rose, Swains og Upolu.

Roggeveen fandt ikke Terra Australis. Fra sydhavsøerne fortsatte Roggeveen til Ny-Guinea og Batavia, hvortil han ankom i 1722. Ostindisk kompagni konfiskerede de to tilbageværende skibe. Ekspeditionen mistede det halve mandskab som følge af skørbug.

Fra Batavia blev Roggeveen sendt tilbage til Forenede Nederlande, hvor han anlagde en retssag, som til sidst endte med, at der blev betalt erstatning for tab og udgifter, som ekspeditionen havde haft.

Ekspeditionsloggen blev udgivet på nederlandsk i 1838. Historien om ekspeditionen blev også udgivet på engelsk og fransk.

Noter 

Opdagelsesrejsende fra Nederlandene
Turist (album)

Turist er det tredje studiealbum fra den dansk popsanger Christian Brøns, der udkom i 2006. 

Musikmagasinet GAFFA gav det tre ud af seks stjerner.

Spor 
 "Turist" -4:16
 "Med Tiden" -3:50
 "Lirekassemanden" -3:31
 "Det Der Kommer Let" -3:53
 "Benny Baggårdspanter" -2:58
 "Babylons Haver" -3:55
 "Endnu Et Valg" -3:54
 "Sat Fri" -3:32
 "Nul Garanti" -4:37
 "Rock'N'Roll Missioner" -3:29
 "Sirene" -3:26
 "Sommertid" -2:58

Referencer

Eksterne henvisninger 

Album fra 2006
Christian Brøns-album
Det Løser Sig

Det Løser Sig er det fjerde studiealbum fra den dansk popsanger Christian Brøns, der udkom i 2010. 

Musikmagasinet GAFFA gav det kun to ud af seks stjerner. Det nåede tre uger på Album Top-40 med en femtende plads som bedste placering. Singlen "Bedst Når Vi Er To" nåede lige akkurat ind på hitlisten med en 36. plads som bedste placering.

Spor 
 "Det Løser Sig"
 "Bedst Når Vi Er To"
 "Se Mig I Øjnene"
 "Ud Af Mørket"
 "Vis Mig Hvem Du Er"
 "Endelig Fri"
 "Her Er Mit Hjerte"
 "Ville Ha Dig"
 "Når Byen Vågner"
 "Starter Fra Nul"
 "Vejen Hjem"

Referencer

Eksterne henvisninger 

Album fra 2010
Christian Brøns-album
Under Overfladen (album)

Under Overfladen er det femte studiealbum fra den dansk popsanger Christian Brøns, der udkom i 2012. 

Musikmagasinet GAFFA gav det tre ud af seks stjerner. Det nåede to uger på Album Top-40 med en 16. plads som bedste placering.

Spor 
 "Sommernatten Kysser Dig"
 "Venter"
 "Alt Hvad Jeg Har"
 "Uadskillelige"
 "Under Overfladen"
 "Fuck Alle Dem..."
 "7 Dage"
 "Fortæl Mig"
 "26° I Paris I Nat"
 "Flying Back Home"

Referencer

Eksterne henvisninger 

Album fra 2012
Christian Brøns-album
Grambin

Grambin er en by og kommune i det nordøstlige Tyskland, beliggende i Amt Am Stettiner Haff under Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Grambin er en ferieby beliggende på sydbredden af Stettiner Haff ved udkanten af Ueckermünder Heide. Kommunen ligger i Naturpark Am Stettiner Haff, og i nærheden af Grambin udmunder Zarow, der afvander en del af Friedländer Große Wiese. Den tidligere Kreisstadt Ueckermünde ligger 3 km mod sydøst.

Turisme spiller en stor rolle i kommunen, og der er både kommunal campingplads og badesteder. Grambin byder på omfattende vildtrige skove, enge og fiskevande, med et omfattende net af vandre- og cykelstier.

Eksterne kilder og henvisninger 

 Byens side på amtets websted
 Statistik 
 Websted for Naturpark Am Stettiner Haff

Byer i Mecklenburg-Vorpommern
Kommuner i Mecklenburg-Vorpommern
Amt Am Stettiner Haff
Byer i Kreis Vorpommern-Greifswald
Hermann von Schulze-Gävernitz

Hermann Johann Friedrich von Schulze-Gävernitz (født 23. september 1824 i Jena, død 27. oktober 1888 i Heidelberg) var en tysk retslærd. Han var søn af Friedrich Gottlob Schulze og far til Gerhard von Schulze-Gaevernitz.

Schulze blev ekstraordinær professor i Heidelberg 1850 samt ordentlig professor 1857 i Breslau og 1878 i Heidelberg. I 1869 blev han kronsyndikus og medlem af det preussiske herrehus, senere af førstekamret i Baden. Schulze, der blev adlet 1888, hørte til sin tids mest ansete statsretslærere; hans dogmatiske positivisme var forbundet med historisk sans og forståelse af samfundets økonomiske kår. Et af Schulzes betydningsfuldeste arbejder var Das Recht der Erstgeburt in den deutschen Fürstenhäusern und seine Bedeutung für die deutsche Staatsentwickelung (1851), der blandt andet efterfulgtes af Nationalökonomische Bilder aus Englands Volksleben (1853), Die Staatssuccession im Herzogthum Lauenburg (1864), Einleitung in das deutsche Staatsrecht (1865, ny udgave 1867), Die Krisis des deutschen Staatsrechts im Jahre 1866 (1867), Das preussische Staatsrecht auf Grundlage des deutschen Staatsrechts (I—II, 1872 og 1877, 2. oplag 1888—1890 ved Georg Meyer), Lehrbuch des Deutschen Staatsrechts (I 1881, II 1886) og Das Staatsrecht des Königreichs Preussen (1884, Marquardsens Handbuch). Også Schulzes arbejder over den tyske privatfyrsteret var af stor betydning, Hausgesetze der regierenden deutschen Fürstenhäuser (I—III 1862, 1878 og 1882), Das Erb- und Familienrecht der Deutschen Dynastien des Mittelalters (1871) og andre. Af Schulzes øvrige skrifter skal endnu fremhæves Aus der Praxis des Staats- und Privatrechts (1876) og hans biografier af hans fader (1867, ny udgave 1888) og af Robert von Mohl (1886).

Kilder 

  

Jurister fra Tyskland
Professorer fra Tyskland
Ansatte ved Heidelbergs Universitet
Tyskere i 1800-tallet
Personer fra Jena
Ansatte ved Jena Universitet
Àlex Crivillé

Alex Crivillé (født 4. marts 1970 i Barcelona) er en tidligere spansk konkurrencekører på motorcykel og dobbelt verdensmester.

Crivillé vandt sit første andenplads ved verdensmesterskabet i 1987 i 80cc klassen. Sæsonen 1988, han sluttede på en syvendeplads i den generelle klassificering og kørte i 1989 sin første fulde sæson i 125 cc. Han vandt verdensmesterskabet i sin første år med fem Grand Prix-sejre. I sæsonen 1990 skiftede han til den 250cc klassen. Efter to sæsoner uden en sejr, skiftede han til 500cc klassen. I sæsonen 1992, blev han i Sito Ponsteamet ottende i den samlede stilling, og tog en sejr i den nederlandske TT i Assen. I 1993 blev Crivillé igen ottende og blev i 1994 kollega til Mick Doohan og fabrikskører hos Honda Team HRC. Han blev fjerde i 1995 og 1997, tredje i 1998 og nåede andenplads i 1996.

Efter Doohans stoppede sin karriere, greb Crivillé chancen og vandt med seks sejre vm-titlen i 1999. Efter to efterfølgende middelmådige sæsoner i 2000 og 2001, blev hans kontrakt med Honda ikke forlænget. En planlagt transfer i 2002 til D'Antin-Holdet blev aflyst på grund af helbredsproblemer. Crivillé indstillede herefter sin aktive karriere i motorsport.

Eksterne links 
  Officiel hjemmeside
 Àlex Crivillé på den officielle hjemmeside af Verdensmesterskabet Motogp på landeveje 

Motorcykelkørere
Sportsfolk fra Spanien
Købmanden i Venedig

Købmanden i Venedig (engelsk originaltitel The Merchant of Venice, også oversat til Købmanden fra Venedig) er et skuespil af William Shakespeare fra 1596/1597. Det foregår i Venedig og er mest kendt for portrættet af jøden Shylock.

Der er delte meninger om, hvorvidt skuespillet er en komedie eller et drama. Formmæssigt er det en komedie og minder om  (1598–1599)  og  (1599–1600). Scenen, hvor Portia klæder sig ud som en ung mand, er komisk. Det er tragedie, når Shylock må give afkald på sin datter, bliver tvangskristnet og må ophøre med sin udlånsvirksomhed.

Filmatiseringer 
Skuespillet er filmatiseret flere gange, herunder i 1916 med den britiske stumfilm Købmanden i Venedig og i 2014 under samme titel med Al Pacino i rollen som Shylock.

Skuespil af William Shakespeare
Lavering

Lavering (fra fransk, af latin for 'vaske') er en teknik inden for tegne- og malekunsten hvor partier bliver skyggelagt eller modelleret med pensel og stærkt fortyndet blæk, tusch, sepia og så videre.

Tegninger med blyant eller pen kan efterbearbejdes med brug af lavering for at få en malerisk helhedsvirkning eller for at fremhæve den plastiske form. Lavering var særlig udbredt i kunstepoker som arbejdede med maleriske virkninger som for eksempel barokken.

Noter

Eksterne henvisninger 

Kunstens teknikker